
Raport de specialitate
privind rectificarea bugetului de venituri și cheltuieli pe anul 2023
 al  Creșei Drobeta Turnu Severin, unitate de învățământ aflată în subordinea 
Direcției de Asistență Socială




În fundamentarea cheltuielilor pentru anul 2023 au fost luate în considerare prevederile Legii nr.273/2006 privind finanțele publice  locale, a Legii nr.368/2022 privind bugetul de stat pe anul 2023, precum și prevederile Legii asistenței sociale nr. 292/2011.	
Obiectivul Direcţiei de Asistenţă  Socială îl constituie acordarea de servicii sociale specializate, menite să asigure prevenirea, limitarea sau înlăturarea efectelor temporare sau permanente ale situaţiilor de risc din domeniul protecţiei copilului, familiei, persoanelor singure, persoanelor vârstnice, persoanelor cu handicap, precum şi a oricăror persoane aflate în nevoie ce pot genera marginalizarea sau excluderea socială.
Creșa Drobeta Turnu Severin, unitate de învățământ în subordinea Direcției de Asistență Socială, oferă servicii de îngrijire, protecție și nutriție, servicii de supraveghere a stării de sănătate a copilului precum și servicii de informare și consiliere pentru copil  și familie, servicii de terapie logopedică, etc.
Peronalul de specialitate din unitatea de învățământ antepreșcolar, înființată conform H.C.L. nr.84/2022, este format din: director, personal didactic de predare, personal didactic auxiliar, personal nedidactic.
În baza Hotărârii nr.72/2013 cu modificările și completările ulterioare, finanțarea pentru cheltuielile cu salariile , sporurile, indemnizațiile și alte drepturi salariale în bani , stabilită prin lege, precum și contribuțiile aferente acestora se asigură pentru anul 2023, din bugetul de stat, prin bugetul Ministerului Educației, pe baza costului standard per antepreșcolar, în funcție de numărul de antepreșcolari.
[bookmark: _GoBack]Urmare a majorărilor salariale conform Ordonanței de Urgență nr. 57/2023 pentru stabilirea unor măsuri privind salarizarea personalului din sistemul național de învățământ de stat, raportat la costul standard per antepreșcolar pentru anul 2023, se constată că sumele existente în bugetul pe anul 2023 nu acoperă necesarul pentru plata salariilor personalului ce îsi desfășoară activitatea în creșe, iar pentru achitarea salariilor până la sfârșitul anului este necesar suplimentarea bugetului cu suma de 232.000 lei ( 111.000 lei drepturi salariale aferente lunii noiembrie + 121.000 lei vouchere vacanță aferente anului 2023), din care suma de 25.000 lei poate fi transferată de la subcapitolul bugetar 68.02.50.50 – Alte cheltuieli în domeniul asistenței sociale, Titlul I – cheltuieli de personal.
Menționăm că la Direcția de Asistență Socială, la subcapitolul bugetar 68.02.15.02 – Cantine de ajutor social, există suma de 120.000 lei ce nu va fi utilizată până la sfârșitul anului.
La  Creșa Drobeta Turnu Severin, la titlul II – Bunuri și servicii, nu vor fi utilizate următoarele sume:
· 35.000 lei -  încălzit, iluminat și forță motrică – art.20.01.03; 
·   7.000 lei – piese de schimb – art 20.01.06;
·   4.000 lei – postă, telecomunicații, radio, tv – art 20.01.08;
· 20.000 lei – hrană pentru oameni – 20.03.01;
·   6.000 lei – medicamente și materiale sanitare – art.20.04;
· 15.000 lei – obiecte de inventar - art.20.05.30
Față de cele prezentate vă rugăm să analizați și să dispuneți rectificarea Bugetului de venituri și cheltuieli al Creșei Drobeta Turnu Severin.

